6.5.2009 Jurnalul Oficial al Uniunii Europene L113/1 (Acte adoptate în temeiul Tratatelor CE/Euratom a căror publicare este obligatorie) DIRECTIVE DIRECTIVA 2009/26/CE A COMISIEI din 6 aprilie 2009 de modificare a Directivei 96/98/CE a Consiliului privind echipamentele maritime (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 96/98/CE a Consiliului din 20 decem- brie 1996 privind echipamentele maritime ('), în special articolul 17, întrucât: (1)  În sensul Directivei 96/98/CE, convențiile internaționale și standardele de încercări se aplică în versiunile actualizate. (2)  Deoarece modificările aduse convențiilor internaţionale și standardelor de încercări aplicabile sunt în vigoare de la data de 30 iunie 2008, dată la care Directiva 96/98/CE a fost modificată ultima oară, aceste modificări trebuie incluse în directiva menționată din motive de claritate. (3) Organizaţia Maritimă Internaţională și organizațiile euro- pene de standardizare au adoptat standarde, inclusiv stan- darde de testare detaliate, pentru o serie de echipamente care sunt enumerate în anexa A.2 la Directiva 96/98/CE sau care, deşi nu sunt enumerate, sunt considerate perti- nente în sensul directivei menționate. Prin urmare, astfel de echipamente trebuie incluse în anexa A.l sau transferate din anexa A.1 în anexa A.2, după caz. (4)  Prin urmare, Directiva 96/98/CE ar trebui modificată în consecință. (5)  Măsurile prevăzute de prezenta directivă sunt conforme cu avizul Comitetului pentru siguranța maritimă şi preveni- rea poluării de către nave (COSS), (1) JOL 46,17.21997, p. 25. ADOPTĂ PREZENTA DIRECTIVĂ: Articolul 1 Anexa A la Directiva 96/98/CE se înlocuieşte cu textul din anexa la prezenta directivă. Articolul 2 În cazul în care echipamentul calificat drept „echipament nou” în coloana 1 din anexa A.1 la Directiva 96/98/CE sau ca fiind trans- ferat din anexa A.2 în anexa A.1 a fost fabricat anterior datei men- ționate la articolul 3 alineatul (1) din respectiva directivă în conformitate cu procedurile de omologare de tip aflate în vigoare până la acea dată pe teritoriul unui stat membru, un astfel de echi- pament poate fi introdus pe piață sau la bordul unei nave comu- nitare pentru o perioadă de doi ani de la data respectivă. Articolul 3 Transpunere (1) Statele membre adoptă și publică până la 6 aprilie 2010 actele cu putere de lege şi actele administrative necesare pentru a se conforma prezentei directive. Statele membre comunică de îndată Comisiei textul respectivelor acte, precum şi un tabel de corespondență între actele în cauză și prezenta directivă. Statele membre aplică aceste acte începând cu 6 aprilie 2010. În momentul în care statele membre adoptă aceste acte, ele con- țin o trimitere la prezenta directivă sau sunt însoțite de o aseme- nea trimitere la data publicării lor oficiale. Statele membre stabilesc modalitatea de efectuare a acestei trimiteri.